**Dejepis**

Každé maturitné zadanie sa skladá z troch úloh.

Tematické okruhy sú uvedené v cieľových požiadavkách.

Úlohy žiadneho maturitného zadania nemôžu byť len z jedného tematického okruhu.

**Charakteristika úloh maturitných zadaní**

**Úloha č. 1**

Úloha je zameraná na vedomosti a porozumenie. V úlohe je presne určený pojem, fakt, definícia, historický jav alebo proces, o ktorom má žiak preukázať svoje vedomosti, a je určená učebná

pomôcka a spôsob práce s ňou, napr. historická mapa a opis, čo má žiak urobiť (prevláda forma monológu).

**Úloha č. 2**

Úloha je zameraná na aplikáciu a analýzu. V úlohe sa presne definuje, čo sa od žiaka očakáva, napr. klasifikovať historické udalosti, porovnať dva historické javy alebo procesy alebo viac historických javov alebo procesov, určiť príčiny alebo dôsledky jedného historického javu alebo procesu alebo viacerých historických javov alebo procesov a pod. K úlohe je určená aj učebná pomôcka (historická mapa, historický prameň, graf, karikatúra a pod.) a opis, čo má žiak urobiť (prevláda forma dialógu

s členmi predmetovej maturitnej komisie).

**Úloha č. 3**

Úloha je zameraná na syntézu historických javov, procesov a udalostí. Od žiaka sa požaduje kritické posúdenie uvedených historických obsahov a preukázanie schopnosti zovšeobecňovať a zaujať hodnotiace postoje k minulosti. Žiak má preukázať schopnosť pracovať s historickými prameňmi, zručnosti orientovania sa v čase a priestore.

**Zastúpenie jednotlivých častí učiva v súbore všetkých úloh v maturitných zadaniach**

a) svetové dejiny približne **55%**,

b) národné dejiny približne **45%.**

**Všeobecné pomôcky**

Atlas svetových dejín

Dejepisné atlasy pre základné školy a gymnáziá

Z prameňov našich dejín

**Hodnotenie**

a) Každá úloha maturitného zadania sa hodnotí stupňom prospechu 1 až 5.

b) Váha hodnotenia jednotlivých úloh je 3 : 4 : 3.

Pri výpočte váženého priemeru sa používa vzorec

**3 . 𝑧1 + 4 . 𝑧2 + 3 . 𝑧3**

**𝑧 = -----------------------------**

**10**

pričom **z** je po zaokrúhlení výsledný stupeň prospechu a **z1** je stupeň prospechu za úlohu **č. 1.**